Ian McKellen

Sir Ian Murray McKellen CH CBE (* 25. máj 1939, Burnley, Spojené kráľovstvo) je známy britský divadelný a filmový herec. Za svoju kariéru si zahral vo viacerých známych aj kultových filmoch, ale preslávil sa hlavne stvárnením postavy čarodejníka Gandalfa v trilógii Pán prsteňov. Získal cenu Tony, bol viackrát nominovaný na cenu Akadémie, teda na Oscara. Za svoj život hral Shakespearove diela, moderné divadlo, fantasy žáner aj sci-fi.

V roku 1988 priznal svoju homosexuálnu orientáciu. Bol jedným zo zakladateľov organizácie za práva homosexuálov, lesieb a bisexuálov Stonewall.

V roku 1979 sa stal nositeľom Radu britského impéria a v roku 1991 ho kráľovná pasovala na rytiera za jeho prácu a prínos pre divadlo.

 Detstvo  a mladosť 
Narodil sa v Burnley, Lancashire, Anglicko, ale väčšinu detstva prežil vo Wigane. Jeho otec Murray McKellen bol stavebný inžinier. Mal o 5 rokov staršiu sestru Jean. Boli silne kresťanská, ale nie ortodoxná rodina. Keď mal 12 rokov, zomrela mu matka  Margery Lois (rodená Sutcliffe). Otca stratil keď mal 24 rokov.
Chodil do chlapčenskej časti školy Bolton School a jeho herecká kariéra začala v  Bolton Little Theatre. Dostal štipendium na St Catharine's College, University of Cambridge.

 Kariéra 
Ian sa venoval herectvu v divadle aj vo filme. Vystupoval vo viacerých anglických divadlách vrátane Royal Shakespeare Company a Laurence Olivier's National Theatre Company. Hral postavy, ako bol Macbeth, Jago, kráľ Lear.

Vo svete ho však viac preslávil film. Filmovú kariéru začal v roku 1969  postavou Georga Matthewsa v Dotyku lásky (A Touch of Love), ale až v roku 1990 sa stal uznávaným vďaka niekoľkým filmovým hitom. V roku 1993 hral vo filme Six Degrees of Separation spolu s Donaldom Sutherlandom. V tom istom roku sa objavil v menších rolách v televíznych seriáloch a tiež vo filme Posledný akčný hrdina, kde si zahral Smrť. Pokračoval filmom And the Band Played On o objave AIDS, za čo získal CableACE Award za vedľajšiu úlohu vo filme a nomináciu na Emmy v kategórii významná vedľajšia úloha.
V roku 1995 hral titulnú úlohu v modernom filme Richard III, kde cestoval v čase do budúcnosti.
Vo filme Nadaný žiak (Apt Pupil), nakrútenom podľa knihy Stephena Kinga si zahral nacistického dôstojníka žijúceho pod falošným menom v USA.

V roku 1998  bol nominovaný na Oscara ako najlepší herec vo filme Bohovia a príšery. Zahral si rolu Magneta vo všetkých troch častiach X-mena. Medzi prvým a druhým dielom X-mena už natáčal Gandalfa v sérii Pán prsteňov. Získal ocenenie Actors Guild za najlepšiu vedľajšiu úlohu vo filme o bol tiež nominovaný na cenu Academy Awards v rovnakej kategórii.

V roku 2006 si zahral v da Vinciho kóde postavu sira Leigha Teabinga. Ukázal sa v sebaparodujúcej postave v Simpsonovcoch. V roku 2007 získal  Primetime Emmy Award za najlepšieho hosťujúceho herca – komediálny seriál. V roku 2009 sa objavil ako väzeň číslo dva v remaku filmu Väzeň. 10. januára 2011 bolo oficiálne potvrdené jeho účinkovanie v postave Gandalfa vo filmovej adaptácii Hobita.

 Kampaň za práva LGBT  
Ian sa priznal k svojej sexuálnej orientácii v začiatkoch svojej kariéry, čo podľa mienky jednotlivcov mohlo mať negatívny vplyv na rast jeho kariéry. Aktívne sa účastní kampane za práva homosexuálov a bisexuálov.

 Osobný život 
Keď mal osemnásť rokov, zaľúbil sa do Dereka Jacobiho. Bola to ale láska neopätovaná. Jeho prvým dlhoročným partnerom sa stal učiteľ dejepisu z Boltonu, Brian Taylor. Ich vzťah začal v roku 1964 a trval osem rokov. Žili v Londýne, kde sa Ian venoval svojej hereckej kariére. V roku 1978 na festivale v Edinburghu stretol svojho druhého partnera Seana Mathiasa.

Od roku 2006 bojuje s rakovinou prostaty.

 Filmografia 
 Rok  Názov Filmu  Postava 1966  David Copperfield  David Copperfield 1969  Sľub (The Promise)  Leonidik 1969  Alfréd Veľký (Alfred the Great)  Roger 1969  Dotyk lásky (A Touch of Love)  George Matthews 1981  Priest of Love  Lawrence 1981  Pilier ohňa – dokument (Pillar of Fire)  rozprávač 1982  The Scarlet Pimpernel  Paul Chauvelin 1982  Walter  Walter 1983  The Keep  Dr. Theodore Cuza 1985  Plenty  Sir Andrew Charleson 1985  Zina  Arthur Kronfeld 1989  Škandál (Scandal)  John Profumo 1993  Six Degrees of Separation  Frances 1993  Balada o malej Jo (The Ballad of Little Jo)  Percy Corcoran 1993  Posledný akčný hrdina (Last Action Hero) Smrť 1993  And the Band Played On  Bill Kraus 1994  Umrieť pre (To Die For)  rozprávač - hlas 1994  The Shadow  Dr. Reinhardt Lane 1994  Urobím čokoľvek (I'll Do Anything)   John Earl McAlpine 1995  Restoration  Will Gates 1995  Richard III  Richard III 1995  Jack a Sarah (Jack and Sarah)  William 1996  Rasputin: Dark Servant of Destiny  cár Mikuláš II. 1997  Swept from the Sea  Dr. James Kennedy 1997  Bent  Strýko Freddie 1998  Nadaný žiak (Apt Pupil)  Kurt Dussander 1998  Bohovia a príšery (Gods and Monsters)  James Whale 1999  David Copperfield  Mr. Creakle 2000  X-Men  Erik Lehnsherr / Magneto 2001  Pán Prsteňov: spoločenstvo prsteňa  Gandalf Šedý 2002  Pán Prsteňov: Dve veže  Gandalf Biely 2002  Tusker  Tusker 2003  Pán Prsteňov: Návrat kráľa  Gandalf Biely 2003  Emile  Emile 2003  X-Men 2 (X2)  Erik Lehnsherr / Magneto 2003  Simpsonovci (The Simpsons)  Ian McKellen 2004  Osemnásť (Eighteen)  Jason Anders - hlas 2005  Neverwas  Gabriel Finch 2005  Azyl (Asylum)  Dr. Peter Cleave 2005  Kúzelný kruhový objazd (The Magic Roundabout)  Zebedee 2005  Korunovačná ulica (Coronation Street)  Mel Hutchwright 2006  Extras  Ian McKellen 2006  Spláchnutý (Flushed Away)  Ropucha 2006  X-Men: Posledný vzdor (X-Men: The Last Stand)  Erik Lehnsherr / Magneto 2006  Da Vinciho kód  Sir Leigh Teabing 2007  Hviezdy prach (Stardust)  rozprávač 2007  Zlatý Kompas  lorek Byrnison 2008  Kráľ Lear  Kráľ Lear 2009  Väzeň (The Prisoner)  Číslo dva 2012 Hobit: Neočakávaná cesta  Gandalf Šedý 2012 Pán času (Doctor Who): The Snowmen christmas special  Rozprávač 2013 Hobit: Smaugova pustatina  Gandalf Šedý 2014 X-Men: Budúca minulosť  Erik Lehnsherr / Magneto 2014 Hobit: Bitka piatich armád  Gandalf Šedý 2015 Mr. Holmes  Sherlock Holmes

 Referencie 

 Iné projekty 

 Externé odkazy 
 }

Spomienka Iana McKellena na účinkovanie v Bratislave v roku 1969

 Zdroj 

Kategória:Anglickí divadelní herci
Kategória:Anglickí filmoví herci
Kategória:Anglickí televízni herci
Kategória:Držitelia ceny Zlatý glóbus za najlepší mužský herecký výkon vo vedľajšej úlohe v seriáli, miniseriáli alebo televíznom filme
Kategória:Držitelia Critics' Choice Movie Awards
Kategória:Držitelia Drama Desk
Kategória:Držitelia ceny Tony
Kategória:Anglickí ateisti
Kategória:Britské LGBT osobnosti
Kategória:Držitelia Screen Actors Guild Award
Kategória:Rozprávači audiokníh
Kategória:Absolventi University of Cambridge
Kategória:Držitelia ceny Laurenca Oliviera